I 1681 succederede han sin fader som hertug af Croÿ-Millendonck. Han trådte som feltmarskal i kejserlig tjeneste og kæmpede med udmærkelse i krigene mod tyrkerne 1687-93 og førte endogså en tid lang overkommandoen. Da han efter freden i Carlowitz vendte tilbage til Wien, men der fandt en kølig modtagelse på grund af sin lidenskab for drik og spil, der førte ham til en gang at tabe et helt gods på ét kort, gik han i polsk og senere i russisk tjeneste, men blev taget til fange af Magnus Stenbock ved Narva 1700. Han døde under fangenskabet i Reval 30. januar 1702.